TANKÖNYVELLÁTÁS A 2019/2020-AS TANÉVBEN

Tisztelt Szülők! Kedves Diákok!

Az iskolai tankönyvrendelés az eddigi évekhez hasonlóan a Könyvtárellátó Kft. (KELLO) rendszerén keresztül történik.

A 9. évfolyam térítésmentesen kapja a tankönyveket.

A **tankönyvtámogatás**ban részesülő diákok (10-12. évfolyam) rendeléséről:

A tankönyvtámogatást igénylőknek olyan igazolást kell leadniuk legkésőbb szeptember végéig, amely szerint a jogosultság 2019. október 1-jén is fennáll!

-2019-ban is az első tanítási napon megkapják a tankönyveket

- a könyveiket a könyvtárból kapják kölcsönzésre - a tankönyvek, atlaszok állapotára könyvtári könyvként kell vigyázniuk - a rendszerben valakinek vagy csak a normatív tankönyvtámogatás keretében, vagy csak fizetősként tudunk könyvet rendelni - érettségi tantárgyból a tankönyveket a szóbeli érettségi vizsgáig kell visszahozni - nem érettségi tantárgyból a tankönyvek kölcsönzésének határideje a tanév vége (minden tanév végén egyeztetünk a szaktanárokkal)

A nyelvkönyveket csak akkor kell visszaadni, ha a tanuló távozik az intézményből (érettségi előtt megszünteti jogviszonyát az iskolával).

<http://webshop.kello.hu/>

Kódex Tankönyvcentrum (cím:1054 Budapest, Honvéd u. 5.; telefonszámok: +36 1 237-6916; +36 1 237 6917; +36 1 237-6961)

A fenti oldalon vagy címen vásárolhatók meg a tankönyvek, ha valaki nem az iskolán keresztül kívánja beszerezni a tankönyveket vagy a tankönyvek egy részét. Pl. aki támogatásra jogosult, és bizonyos könyveit a normatív tankönyvtámogatás keretében könyvtárból kölcsönözné, bizonyos könyvekből viszont saját példányt szeretne.

<https://szuloifelulet.kello.hu/Home/Login> (Szülői ügyfélkapu)

Ez a felület megkönnyítheti a szülőknek a tankönyvek befizetését, közvetlenül rálátnak a rendelésre és nyomon tudják követni, ellenőrizhetik az adatokat, visszafizetéseket. Itt javíthatják, ha valamelyik adat téves. A mi iskolánk egyelőre papíron kéri a megrendeléseket.

A számlát és a csekket a tavalyi évhez hasonlóan a tankönyvekkel együtt kapják meg a tanulók az első tanítási napon. Befizetési határidő: 2019. szeptember 15.

Bármilyen tankönyvrendeléssel kapcsolatos kérdést, problémát a mkatalin@djg.hue-mail címen tudnak jelezni vagy személyesen az iskolai könyvtárban 2019. június 28-ig, majd augusztus 21-től. A könyvtárban az iskola telefonszámán (29 440 037) is elérhetnek a 26-os melléken.

Volenszkiné Mészáros Katalin (tankönyvfelelős)

"17/2014. (III. 12.) EMMI rendelet

32. § / (5)19 Az iskola igazgatója gondoskodik arról, hogy az Nkt. 46. § (5) bekezdése alapján az állam által térítésmentesen biztosított tankönyveket - a munkafüzetek kivételével -, továbbá a pedagógus-kézikönyveket az iskola könyvtári állomány-nyilvántartásába vegyék, az iskolai könyvtári állományban elkülönítetten kezeljék, továbbá az iskolával jogviszonyban álló tanuló, illetve a pedagógus részére a tanév feladataihoz az iskola házirendjében meghatározottak szerint bocsássák rendelkezésre. Az iskolai házirend által megállapított tankönyvellátási szabályok nem vonatkoznak a munkafüzetekre. Az állam által térítésmentesen biztosított tankönyveket a pedagógus, a tanuló köteles az utolsó tanítási napon visszaszolgáltatni az intézmény könyvtárának. (5a)20 Ha a tanuló vagy a pedagógus az (5) bekezdésben meghatározott kötelezettségének nem tesz eleget, vele szemben a Polgári Törvénykönyv kártérítésre vonatkozó rendelkezéseit kell alkalmazni." 